CELEX: 62011CA0062
Language: sk
Date: 2012-07-19 00:00:00
Title: Vec C-62/11: Rozsudok Súdneho dvora (veľká komora) z  19. júla 2012 (návrh na začatie prejudiciálneho konania, ktorý podal Hessisches Landessozialgericht, Darmstadt — Nemecko) — Spolková krajina Hesensko/Florence Feyerbacher (Protokol o štatúte Európskeho systému centrálnych bánk a Európskej centrálnej banky — Článok 36 — Protokol o výsadách a imunitách Európskych spoločenstiev — Články 13, 15 a 23 — Dohoda o sídle ECB — Článok 15 — Uplatniteľnosť ustanovení nemeckého práva sociálneho zabezpečenia, ktoré stanovujú rodičovský príspevok, na zamestnancov ECB)

29.9.2012   
            
            
               SK
            
            
               Úradný vestník Európskej únie
            
            
               C 295/8
            
         Rozsudok Súdneho dvora (veľká komora) z 19. júla 2012 (návrh na začatie prejudiciálneho konania, ktorý podal Hessisches Landessozialgericht, Darmstadt — Nemecko) — Spolková krajina Hesensko/Florence Feyerbacher
   (Vec C-62/11) (1)
   
   (Protokol o štatúte Európskeho systému centrálnych bánk a Európskej centrálnej banky - Článok 36 - Protokol o výsadách a imunitách Európskych spoločenstiev - Články 13, 15 a 23 - Dohoda o sídle ECB - Článok 15 - Uplatniteľnosť ustanovení nemeckého práva sociálneho zabezpečenia, ktoré stanovujú rodičovský príspevok, na zamestnancov ECB)
   2012/C 295/13
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Hessisches Landessozialgericht, Darmstadt
   
      Účastníci konania pred vnútroštátnym súdom
   
   
      Žalobkyňa: Spolková krajina Hesensko
   
      Žalovaná: Florence Feyerbacher
   
      Predmet veci
   
   Návrh na začatie prejudiciálneho konania — Hessisches Landessozialgericht, Darmstadt — Výklad článku 15 dohody z 18. septembra 1998 uzatvorenej medzi vládou Spolkovej republiky Nemecko a Európskou centrálnou bankou o sídle tohto orgánu v spojení s článkom 36 Protokolu o štatúte európskeho systému centrálnych bánk a Európskej centrálnej banky — Nárok zamestnanca Európskej centrálnej banky s nemeckou štátnou príslušnosťou na rodičovský príspevok stanovený nemeckým právom — Kvalifikovanie dohody o sídle Európskej centrálnej banky ako súčasti práva Únie alebo ako medzinárodnej zmluvy — Uplatniteľnosť predpisov nemeckého práva sociálneho zabezpečenia upravujúcich rodičovský príspevok na zamestnancov Európskej centrálnej banky
   
      Výrok rozsudku
   
   Článok 15 dohody z 18. septembra 1998 uzavretej medzi nemeckou vládou a Európskou centrálnou bankou o sídle tejto inštitúcie vykladaný v spojení s článkom 36 Protokolu o štatúte Európskeho systému centrálnych bánk a Európskej centrálnej banky v znení pripojenom k Zmluve ES nevylučuje, aby mohla Spolková republika Nemecko poskytovať príspevok, ako je ten, o ktorý ide vo veci samej.
   
      (1)  Ú. v. EÚ C 145, 14.5.2011.